Kahtlemata üks huvitavamaid marsruute Soomes kulgeb mööda lõuna- ja läänerannikut, kuhu on koondunud enamus Soome vanimatest linnadest. Mere lähedal või lausa selle kaldal asub endine pealinn Turu koos  keskaegse lossi ja katedraaliga. Mitte kaugel Helsingist on Porvoo õdus väikelinn sajandite vanuse tänavavõrguga. Loode-Soomes asuvas Tammisaaris on samuti vana puitlinn, kus siiamaani domineerib rootsikeelne elanikkond. Uusikaupunki linna teeb huvitavaks kanal ja ainus Soome autotootja. Võluv ja väga kenasti korda tehtud Rauma südalinn on kantud UNESCO maailmapärandi nimekirja kui suurim vana puitarhitektuuriga linn Põhjamaades. Vana Rauma on oma pindaalalt võrreldav Tallinna vanalinnaga.